Bohemian Rhapsody (film)

****** es un film biografic britanicamerican coproduch e realizat per Bryan Singer, sortit en 2018. Es un retrach de cantaire rock britanic Freddie Mercury e de son grop Queen. Atal conta lo percors del grop, dempuèi sa formacion, fins a son aparicion al concèrt *Live Aid* de 1985. Pauc après sa sortida, lo film ven lo biopic Mai rendable de l'istòrie del *box*-*office* mondial.

## Sinòpsi
[vinheta|Logo de [Queen]]
En 1970, Farrokh Bulsara, un imigrat parsi, es estudiant en art e trabalha coma bagatgista a l'aeroport de Londres-Heathrow. De vespre dins una pichona discotèca, descobrís sus l’empont un grop de de rock Smile, alara compausat del guitariste Brian May, del bateire Roger Taylor e  del cantaire bassista Tim Staffell. Aqueste darrièr anòncia als dos autres Sa decision de quitar la formacion per rejònher un autre grop que li sembla mai astrat. Après lo concèrt, Farrokh se presenta a Brian May e Roger Taylor, que son alara decebuts. Prenon pas al seriós aqueste jovent de paréisser estranh, e Roger Taylor, alara estudiant en medecina dentària se’n trufa de sa dentadura tan particulara, mais Farrokh lor fa mòstra de sas capacitats pel cant, çò que lo fa cambiar d’avís. Après de començaments trantalhants, son rejonchs pel bassista John Deacon. Lo grop pren lo nom de Queen, alara que Farrokh causís coma nom novèl Freddie Mercury, malgrat las reticéncias del paire. Lo grop comença a se far remarcar, subretot per las performàncias sus l’empont de Freddie, que demanda en maridatge Mary Austin, una vendeire de vestits que fringa dempuèi de meses e que l’ajuda crear sos costums d’empont.

Lo grop impausèt son estil e Freddie a una idèa per un album Seguent lo succès de *Killer Queen*. Après de setmanas d'enregistrament dins un estudi en plena camp. Queen presenta *[[Bohemian Rhapsody]]*, que ne convenc pas le productor Ray Foster d'EMI, trobant las paraulas confusas e la pèça tròp longa per èsser passada a la ràdio. Queen daissa lo label e fa passar la pèça dins de pichonas ràdios, creant un vam popular. Mentrtant, lo parelh Mary-Freddie es alabatut: Freddie vòl sa libertat e se sentís melhor amb los òmes. Amb las annadas lo grop encadena viradas e albums, Freddie organiza de nuèchs exuberantas dins son ostal nòu, a costat d’aquesta ont installèt Mary. S'installa alara una rotina entre enregistraments d'albums e longas viradas internacionalas. Vesent que los autres membres del grop an ara una vida de familha, Freddie ne vòl una autra. Se manca amb los tres autres membres del grop e comença una carrièra sol, e encoratjat per Paul Prenter que pren la plaça de John Reid, jusqu'alors manager del grop, contractant 4 milion de dolars amb CBS Records. Fin de 1984, se’n va a Munic, amb Paul, per i enregistrar son primièr album sol. Paul alara restanca fòrça telefonadas de Mary o del manager de Queen, Jim « Miami » Beach. Quand Freddie apren a l’escasença d’una visita surpresa de Mary que Paul li parlèt pas del projèctre de concèrt *Live Aid*, il renvia aqueste sul pic e decidís de tornar a Londres, per s'excusar près dels membres de Queen. Paul se venja per una entrevista a la television ont revèla que Freddie es pres per la dròga e lo sèxe. Vòl nipertot participar amb lo grop a aqueste concèrt de caritat exepcional, e Jim Beach capita a los apondre dins la programacion mas deu aver una responsa aviada. D’n primièr reticents, Brian, Roger e John decidisson donc de tornar formar Queen mas a doas condicion: se s’encontre pas pus amb Paul Prenter e que totas las pèças sián creditadas al nom de Queen e non pas dels autors principals. Freddie accèpta sens discutir. Pendent las repeticions, Freddie, aflaquit, lor apren qu'es tocat pel SIDA e lo deman da d’amagar la novèla. Freddie torna amb Jim Hutton per viure una vida mai calma dins son ostal londonian amb sos cats. Pasmens, lo 13 de julhet de 1985, sus l’empont del *Live Aid*, lo donèt tot dins un estadi de Wembley en fusion, capitant a plaçar sa votz e electrizar lo public.

## Ficha tecnica
* Títol original: *Bohemian Rhapsody*
* Realizacion: Bryan Singer, amb la participacion non creditada de Dexter Fletcher/ realizator 2a equipa: Marc Wolff
* Assistant realizator: 1) Jack Ravenscroft
* Escenari: Anthony McCarten, segon son istòria partejada amb Peter Morgan
* Direccion artistica: Aaron Haye
* Decòrs: Rachel Aulton, David Hindle, Hannah Moseley e Alice Sutton
* Costums: Julian Day
* Director de la fotografia: Newton Thomas Sigel
* Montatge: John Ottman / montor associat: Sascha Dillon
* Musica: John Ottman
* Son: John Casall / mixatge: Paul Massey
* Maquilhatge e cofadura: Jo Barrass-Short
* Casting: Susie Figgis, associat: Kirsty Kinnear
* Supervision dels efièchs visuals: Anna Grgic, Paul Norris
* Efièchs especials: Mark Holt
* Cap cascador: James O'Donnell
* Productors: Jim Beach e Graham King
:Productors delegats: Dexter Fletcher, Justin Haythe, Brian May, Arnon Milchan, Denis O'Sullivan e Jane Rosenthal, Roger Taylor
:Coproductor: Richard Hewitt
* Director de producion: Prashant Sharan
* Societats de produccion: GK Films ; New Regency Pictures, Queen Films Ltd., Tribeca Productions (coproduccions)
* Societats de distribucion: 20th Century Fox ; Twentieth Century Fox France (França)
* País d'origina: , 
* Lenga original: anglés
* Format: color
* Genre: Film biografic
* Durada: 134 minutas
* Datas de sortida :
**Reialme Unit: 23 d’octobre de 2018
** França: 31 d’octobre de 2018
** EUA, Canadà: 2 novembre de 2018

## Reparticion
drecha|vinheta|Lo realizator Bryan Singer
vinheta|D’esquèrra cap a drecha: Joseph Mazzello, Rami Malek e Gwilym Lee pendent la promocion del film en 2018.
* Rami Malek: Farrokh Bulsara, vengut Freddie Mercury
* Marc Martel: votz cantada de Freddie Mercury dins unas escènas
* Ben Hardy: Roger Taylor
* Joseph Mazzello: John Deacon
* Gwilym Lee: Brian May
* Allen Leech: Paul Prenter, lo manager personal de Freddie
* Lucy Boynton: Mary Austin, la companha de longas de Freddie Mercury
* Aaron McCusker: Jim Hutton, l’amant de Freddie Mercury
* Aidan Gillen: John Reid, lo primièr manager de Queen
* Tom Hollander: Jim « Miami » Beach, lo segond manager
* Mike Myers: Ray Foster, lo primièr productor de Queen per EMI
* Ace Bhatti: Bomi Bulsara, lo paire de Ferddie Mercury
* Meneka Das: Jer Bulsara, la maire de Freddie Mercury
* Priya Blackburn: Kashmira Bulsara, la sòrre de Freddie Mercury
* Neil Fox-Roberts: M. Austin, lo paire de Mary Austin
* Dermot Murphy: Bob Geldof
* Dickie Beau: Kenny Everett
* Philip Andrew: Reinhold Mack
* Matthew Houston: Larry Mullen Jr.
* Jack Roth: Tim Staffell, lo cantaire bassista del grop Smile
* Michelle Duncan: Shelley Stern, una jornalista a la conferéncia de premsa
* Jess Radomska: Cheryl
* Max Bennett: David
* Jorge Leon Martinez: un tecnician de viradas
* Adam Lambert: caméo (un camionaire)
* Tim Plester: RT Baker
* Kieran Hardcastle: lo bagatgiista a l'aeropòrt d'Heathrow
* Ross Green: lo primièr reportaire
* Martin Oelbermann: lo jornalista TV alemand
* Ian Gabriel Dumdum: lo mètge de l’espital
* Matt Greenwood: lo jovent a la clinica

### Musica
John Ottman, fidèl collaborator de Bryan Singer, compausa la musica del film. La benda originala oficiala, conten de títol del grop Queen e d’enregistraments inedits, amb cinc cançon venent del concèrt de 21 minutas *Live Aid* en julhet de 1985, jamai presentadas en CD audio.

## Diferéncias amb la realitat istorica
I a unes arrenjaments amb la realitat istorica de Freddie Mercury e de son grop. John Deacon se jonguèt pas a Queen gaireben al mèsme temps que Freddie Mercury en 1970, mas un an mai tard, alara que lo grop aviá ja assajat tres bassistas.

Subretot, tot çò que mèna al *Live Aid 1985* es fals dins lo film. En efièch, quand lo biopic evòca una separacion, una partença de Freddie Mercury en Alemanha per de meses, puèi un dels sieus capvirament seguit d'una negociacion per jogar aqueste concèrt gaireben al darrièr moment e un minim de repeticions, mas l'istòria reala es que lo grop jamai se separèt, qu'enregistrèt e sortiguèt un disc en 1984 (*The Works*, amb los títols *Radio Ga Ga* e *I Want to Break Free*) e que faguèt un virada pel mond entièr, se produsent en public fins a uèti setmanas abanç lo *Live Aid*. Mai, Freddie Mercury revelèt pas als autres membres de Queen qu'èra tocat pel sida en 1985 abanç aqueste famós concèrt a Wembley, mas plan un an mai tard, après que Queen se produguèt pel darrièr còp amb el sus l’empont. Dins lo film, en 1985 après que Queen se reconcilièt, lo grop s’acòrda que tota cançon compausada serà creditat al nom de Queen, çò que se farà pas qu’en 1989 e fins a la mòrt del cantair en 1991.

## Vejatz tanben

### Bibliografia

* Nathalie Chifflet, « Freddie Mercury, drama Queen », *Le Républicain lorrain*, Groupe Républicain Lorrain Communication, Woippy, 31 octobre 2018, p.21, 
* Baptiste Roux, « La fusion du Mercure », *Positif, 694*, Paris, Institut Lumière/Actes Sud , décembre 2018, p.43, 

## Nòtas e referéncias


## Ligams extèrnes

* site oficial